अलंकारों की महिमा का वर्णन करते हुए आचार्यों ने कहा है कि अलंकार के बिना कविता संभव नहीं है। वैसे तो अलंकार कि कई परिभाषाएं हो सकती है लेकिन सर्वमान्य तथ्य यह है कि जिस प्रयोग से अभिव्यक्ति में विशेष सौंदर्य और अर्थवत्ता आ जाती है उसे अलंकार कहते हैं। कवि कभी किसी बात को प्रत्यक्ष ना कहकर उसे घुमा-फिराकर कहता है तो कभी साम्य स्थापित करता है। वह कभी तुलना करता है तो कभी भाव का अधिक उत्कर्ष देने के लिए बात को बढ़ा चढ़ाकर प्रस्तुत करता है। यह सब अलंकार के ही भिन्न भिन्न विधान है। अलंकार की सामान्यता दो श्रेणियां शब्दालंकार और अर्थालंकार है इन अलंकारों के अनेक भेद व उपभेद हैं जिनको निम्नवत समझा जा सकता है –